ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ЗЕМЕДЕЛИЕТО И ХРАНИТЕ

Г-Н ДИМИТЪР ГРЕКОВ

**В Ъ П Р О С**

от Павел Гуджеров, Здравко Димитров, Владимир Иванов

народни представители от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасяме въпрос

ОТНОСНО: Промяна в оценителната система по мярка 112 „Млад фермер”

**УВАЖАЕМИ ГОСПОДИН ГРЕКОВ,**

 Ще се постараем да насочим вниманието Ви към един много наболял въпрос, поставян многократно от кандидати по мярка 112 „Млад фермер”. Въпроса касае отнемането на точките на кандидат младите фермери с декларирани намерения за кандидатстване по мярка 214, която им носи 20 т. Променяйки баланса на точкуването и то след като приема вече се е състоял и в момента проектите се оценяват се дава приоритет на други проекти, които иначе не са толкова конкурентни. По този начин проектите на растениевъди и животновъди, които в момента събират 70 точки биват ощетени с 20 точки и съответно падат на 50 т. като по този начин остават зад проектите за калифорнийски червеи, които могат да съберат максимално 55-60 точки.

С тази промяна на правилата на играта, буквално в 90-тата минута, се отрязват всички шансове на растениевъди, които освен всичко са вложили и допълнително средства и усилия да се сертифицират като биологични! Това е все едно при резултат 3:1 да ти отменят трите гола и противниковия отбор да спечели, ако можем да използваме футболната терминология!

На 18.02.2013 в края на деня, излезе отговор на този въпрос от Министерството на земеделието и храните, който можете да прочетете на следния адрес: [**http://tinyurl.com/p839gc3**](http://tinyurl.com/p839gc3)**.**

В този отговор се заявява, че едва ли не от МЗХ едва сега разбират, че нямало средства по мярка 214 и не се предвиждал прием през 2014 г., но нека да се върнем няколко месеца назад до 02.10.2013 г. и да видим как МЗХ е одобрило 1000 заявления по мярка 214 ([**http://tinyurl.com/oexna23**](http://tinyurl.com/oexna23)) и това става месец и половина преди пускането на мярка 112 „Създаване на стопанства на млади фермери”. От тук може да се каже, че от МЗХ СА ЗНАЕЛИ, че няма средства по мярка 214 още преди да пуснат мярката за млади фермери, но не са направили **АБСОЛЮТНО НИЩО**, да променят адекватно начина на оценяване на проектите като по този начин са подвели стотици фермери да вложат допълнително пари, за да могат да направят стопанствата и проектите си по-конкуренти!

В тази връзка уважаеми г-н Министър моля да разясните:

Каква е причината за тази безстопанственост и липса на капацитет в управляващия ПРСР 2007-2013? Как възнамерявате да компенсирате подведените земеделски производители и кандидати по мярка 112 Млад фермер? Какви мерки ще предприемете, за да прекратите занапред тези порочни практики?

 Народни представители:

София

28.02.2014 г.